הפינגווין (מיני-סדרה)

הפינגווין (באנגלית: The Penguin) הוא מיני-סדרת דרמת פשע אמריקאית שנוצרה ופותחה על ידי לורן לה-פרנק עבור שירות הזרמת המדיה "Max", המבוססת על דמותו של הפינגווין מבית DC קומיקס. המיני-סדרה משמשת כספין אוף עבור הסרט "באטמן", שעלה לאקרנים בשנת 2022 ועלילתה עוסקת בעלייתו של הפינגווין לשלטון בעולם התחתון של גות'אם סיטי.

במיני-סדרה מככבים קולין פארל, ששב לגלם את דמותו של אוסוולד קובלפוט, וכריסטין מיליאוטי. פיתוחה של המיני-סדרה החל בספטמבר 2021, כאשר נמסר כי לה-פרנק תהיה אמונה על כתיבת התסריט. המיני-סדרה הוזמנה רשמית זמן קצר לאחר עליית הסרט לאקרנים במרץ 2022.

המיני-סדרה עלתה לשידור בשירות "Max" במהלך עונת השידורים לשנת 2023–2024. פרקי הסדרה שודרו בישראל ב-"HOT" יום אחרי שידורם בארצות הברית.

רקע עלילתי
עלילת המיני-סדרה חוקרת את עלייתו לשלטון של אוסוולד "אוז" קובלפוט / הפינגווין בעולם התחתון של גות'אם סיטי, בעקבות הריק שנוצר עם מותו של קרמיין פלקונה.

צוות השחקנים והדמויות
דמויות ראשיות
 קולין פארל – אוסוולד "אוז" קובלפוט / הפינגווין: מאפיונר בעל מראה כבד דמוי-פינגווין, שעושה את דרכו במעלה עולם התחתון של גות'אם סיטי. פארל הצהיר כי המיני-סדרה תחקור את "את מוזרותה, את חוזקותיה ואת רשעותה" של הדמות, במקביל ל"איש שבור-הלב שנמצא שם בפנים". בסדרה מוצג שיש לו צלקת בשפה ושהוא צולע מילדות. וכן, יש לו אם שבה טיפל מאז שהיה ילד ושני אחים גדולים שהקניטו אותו, והיה אחראי למותם, כשנעל אותם בביוב במשחק מחבואים שהיה במבנה נטוש. בסוף הסדרה עובר לפנטאוז ומעביר שם את אימו, בעקבות המאורעות בסוף הסדרה, שהפכה לצמח. שם הוא מסגל כמה מהמאפיינים האייקוניים של הדמות.
 כריסטין מיליאוטי – סופיה פלקונה/התליינית: בתו של קרמיין פלקונה, שנלחמת בקובלפוט על השליטה בגות'אם סיטי. אביה הכניס אותה לארקהם והפליל אותה ברצח של כמה נשים, כולל אשתו, שאותו ביצע. בסוף הסדרה מתגלה שהיא וסלינה קייל הן אחיות למחצה.

דמויות משניות
 קלנסי בראון – סאלבטורה מרוני, מאפיונר העומד בראש מאפיה המתחרה במאפיה בה שלטה משפחת פלקונה.

בנוסף, נמסר על ליהוקם של רנזי פליז, שוהרה אע'דאשלו, מייקל קלי ודיידרה אוקונל לתפקידים שטרם פורסמו.

הפקה
פיתוח
בספטמבר 2021, נמסר כי שירות "HBO Max" שוקדת על פיתוח סדרת ספין אוף עבור הסרט "באטמן", שתתמקד בדמותו של אוסוולד "אוז" קובלפוט / הפינגווין, מאפיונר בדרג נמוך ויד ימינו של קרמיין פלקונה. במאי הסרט, מאט ריבס חשף כי בתחילה הוא הציע למנהלי האולפנים להפיק סרט המשך שיעמיק בחקירת דמותו הפינגווין, אבל אלו האחרונים רצו להשתמש ברעיון זה על מנת לפתח סדרת ספין אוף במקום. בנוסף, נמסר כי על כתיבת הסדרה תהיה אמונה התסריטאית לורן לה-פרנק, בעוד שריבס והמפיק דילן קלארק יהיו אמונים על ההפקה בפועל. במקביל, השלושה עבדו על פיתוח סדרת דרמה פרוצדורלית שתעסוק במשטרת גות'אם סיטי; אך בתחילת מרץ 2022, נמסר כי סדרה זו בוטלה לטובת פרויקטים שיתמקדו בדמויות קומיקס קיימות; אף נמסר כי הסדרה בכיכובו של הפינגווין היא הסדרה שמתקדמת בהרבה מבחינת תהליך הפיתוח. ריבס הצהיר כי הוא אינו בטוח אם יהיה אמון על בימוי הסדרה, שתשודר לפני עליית סרט ההמשך הפוטנציאלי של "באטמן" ואף תתכתב עם עלילתו. זמן קצר לאחר מכן, נמסר כי הסדרה הוזמנה רשמית על ידי "HBO Max" ותהיה בפורמט מיני-סדרה, שעל פיתוחה והפקתה בפועל תהיה אמונה לה-פרנק.
כתיבה
עלילת המיני-סדרה ממשיכה מהמקום בו עלילת "באטמן" מסתיימת, תוך הצגת את עלייתו של אוז לשליטה על הפשע בעיר ושואבת השראה רבה מהסרט "פני צלקת". קלארק הוסיף כי על אף שקשת עלילת המיני-סדרה תהיה עצמאית מקשת העלילה של "באטמן", היא תביא לשיפור בחווית הצפייה בסרט. ריבס הצהיר כי המיני-סדרה תיקח השראה נוספת מסרט המאפיה "יום שישי הארור" (1980), והצהיר שהמיני-סדרה תעסוק במוטיב החלום האמריקאי. בתחילת מרץ 2022, נמסר כי לה-פרנק כבר כתבה את התסריט עבור פרק הפיילוט. באמצע אוקטובר 2022, נמסר כי פארל קרא את התסריט עבור הפרק הראשון ועתיד בשבוע שלאחר מכן לקרוא את התסריטים עבור שני הפרקים הבאים; וציין את התרגשותו להמשיך ולחקור את חזונו של ריבס עבור הדמות. שרה אוברי, ראש מחלקת תוכני המקור של "HBO Max", הצהירה כי מטרת הסדרה היא לחקור את חייו של אוז הנטועים ברחובות גות'אם, ותיארה אותו כ"נוכל ואסטרטג עם שאיפות משלו".

ליהוק
בספטמבר 2021, עם ההודעה על פיתוח הסדרה, נמסר כי האולפנים פנו לפארל במשא ומתן על חזרתו לגילום דמותו של אוסוולד קופלבוט. בדצמבר 2021, אושר רשמית כי פארל ישוב לגלם את הדמות ויהיה אמון על הפקת הסדרה. פארל הצהיר כי בעבודתו עם לה-פרנק ישנה חוויה שיתופית, בדומה לעבודתו עם ריבס על הסרט. במרץ 2022, ריבס הצהיר כי בעלילת המיני-סדרה קיים הפוטנציאל להופעתן של דמויות אחרות מהסרט. בשלהי אוקטובר 2022, נמסר על ליהוקה של כריסטין מיליאוטי לדמותה של סופיה פלקונה, בתו של קרמיין, שתשמש כיריבה לקובלפוט. בפברואר 2023, נמסר על ליהוקם של רנזי פליז, שעל פי הדיווחים התעתד לגלם נער שנקשר לקובלפוט והופך לנהגו האישי, ושל מייקל קלי, שוהרה אע'דאשלו ודיידרה אוקונל לתפקידים שטרם פורסמו. במרץ 2023, נמסר על ליהוקו של קלנסי בראון לדמותו של סלבטורה מרוני, יריבו לשעבר של קרמיין.

עיצוב
האומן מייק מרינו, שהיה אמון על האיפור והתותבות עבור דמותו של הפינגווין בסרט, עבד גם עם הפקת הסדרה. בדומה לסרט, בכל יום צילומים קולין פארל נאלץ לבלות שעות על כיסא האיפור לפני יום צילומים.

צילומים
צילומי המיני-סדרה החלו ב-1 במרץ 2023 בניו יורק, והושלמו שנת 2023. על בימוי שני הפרקים הראשונים אמון הבמאי קרייג זובל.

 ביקורות 
הסדרה זכתה להערכה רבה מצד המבקרים, עם דירוג של 94% באתר Rotten Tomatoes.

שידור
פרק הבכורה של המיני-סדרה עלה לשידור בשירות הזרמת המדיה "Max" ב־19 בספטמבר 2024 והיה זמין במקביל גם ב-HOT VOD וב-yes VOD.

 נתוני צפייה 
הסדרה פתחה עם 5.3 מיליון צופים בארצות הברית בכל הפלטפורמות בארבעת הימים הראשונים מאז עלייתה. הנתון כולל שידורים חוזרים ב-HBO וכן צפיות בסטרימינג, ומציב את הסדרה מעל עונת הפתיחה של "יורשים" (4.9 מיליון) והעונה השנייה של "הלוטוס הלבן" (4.1 מיליון). הסדרה כמעט השוותה את שיא הצפייה של "בלש אמיתי: ארץ הלילה", שפתחה עם 5.7 מיליון צופים. בנוסף, הסדרה רשמה את קהל הצופים הגדול ביותר בארבעת הימים הראשונים לעלייתה בשירות Max מאז "האחרונים מבינינו" בינואר 2023.

 פרסים ומועמדויות 
פרסשנהקטגוריהעבורתוצאהמקורפרס גלובוס הזהב5 בינואר 2025השחקן הטוב ביותר במיני-סדרה, סדרת אנתולוגיה או סרט טלוויזיהקולין פארל השחקנית הטובה ביותר במיני-סדרה, סדרת אנתולוגיה או סרט טלוויזיהכריסטין מיליאוטי מיני-סדרה, סדרת אנתולוגיה או סרט טלוויזיה הטוב ביותר"הפינגווין" פרס סטלייט26 בינואר 2025המיני-סדרה והסדרה המוגבלת הטובה ביותר או סרט קולנוע לטלוויזיההשחקן הטוב ביותר במיני סדרה, סדרה מוגבלת או סרט קולנוע שנעשה לטלוויזיהקולין פארלהשחקנית הטובה ביותר במיני סדרה, סדרה מוגבלת או סרט קולנוע שנעשה לטלוויזיהכריסטין מיליאוטיפרס סאטורן2 בפברואר 2025סדרת גיבורי העל הטובה ביותר"הפינגווין"השחקן הטוב ביותר בסדרת טלוויזיהקולין פארלשחקנית המשנה הטובה ביותר בסדרת טלוויזיהכריסטין מיליאוטיהשחקן/ית הצעיר/ה הטוב/ה ביותר בסדרת טלוויזיהרנזי פליזפרס הטלוויזיה של ג'ותהם2 ביוני 2025ההופעה הראשית הטובה ביותר בסדרה מוגבלתכריסטין מיליאוטיפרס אמי לבידור בפריים טיים6 בספטמבר 2025עיצוב ההפקה הטוב ביותר בתוכנית נרטיבית עכשווית (שעה או יותר)קלינה איבנוב, דבורה וויטלי, ריץ' מאריי וריצ'רד דווייןהליהוק הטוב ביותר בסדרה מוגבלת/אנתולוגיה או סרטסינדי טולן וסוזן ריאןהצילום הטוב ביותר בסדרה מוגבלת/אנתולוגיה או סרטדייוויד פרנקוהתלבושות העכשוויות הטובות ביותר בסדרה מוגבלת/אנתולוגיה או סרטהלן הואנג, קייט סמית', אוסטין וויטיק, בקה פרוינד ואסתר ג'יי האןעיצוב השיער העכשווי הטוב ביותרבריאן באדי, ג'ן ואסילופולוס ומריקו מיאגיעיצוב הכותרת הטוב ביותראהרון בקר, ג'וזף אהן, מייקל לו, ג'יימס רוברטסון, הסיין לון סו, אלאסדיר וילסון ובן הוראנדהאיפור העכשווי הטוב ביותר (ללא תותבות)מרתה מלנדז, קים קולאה ומריה מאיואיפור התותבות הטוב ביותרמייק מרינו, מייק פונטיין, קריסטל ג'וראדו, דיאנה צ'וי, קלייר פלווין, ג'רי קונסטנטין, יואיצ'י ארט סאקאמוטו ובובי דיהלההרכב המוזיקלי הטוב ביותר הסדרה מוגבלת או אנתולוגית, סרט או ספיישל (פסקול דרמטי מקורי)מיק ג'יאצ'ינועריכת התמונה הטובה ביותר למיני סדרה, סדרה אנתלוגית או סרטאנדי קירמג רטיקרהנק ואן איגןעריכת הסאונד הטובה ביותר בסדרה מוגבלת/אנתולוגיה, סרט או ספיישלריץ' בולוניה, לארי זיפ, מייקל מקמנומי, אנג'לה אורגן, טוני מרטינז, וויאט ספראג, דייגו פרז, מאט האאש, בן הולידיי, לוק דניס וגארת' ריס ג'ונס.מיקס הסאונד הטוב ביותר לסדרה מוגבלת/אנתולוגיה או סרטריץ' בולוניה, אנדי קריס, כריס גברט וג'וליאן פיריאפקטים חזותיים מיוחדים הטובים ביותר בפרק בודדג'וני האן, מישל רוז, אלכסנדר פרודהום, ארין סאליבן, גוראן פאבלס, עמנואל פוקס, אד ברוס, נתנאל לארוש ואדריאן סנט ג'ירונסתיאום הפעלולים הטוב ביותר בתוכניות דרמהסטיבן פופביצועי הפעלולים הטובים ביותרקורי פיירנו וכריס גומבוס14 בספטמבר 2025מיני-סדרה או סדרת האנתולוגיה הטובה ביותר"הפינגווין"השחקן הראשי הטוב ביותר במיני-סדרה או סדרת אנתולוגיה או סרטקולין פארלהשחקנית הראשית הטובה ביותר במיני-סדרה או סדרת אנתולוגיה או סרטכריסטין מיליאוטישחקנית המשנה הטובה ביותר במיני-סדרה או סדרת אנתולוגיה או סרטדירדרה או'קונלהבימוי הטוב ביותר במיני-סדרה או סדרת אנתולוגיה או סרטהלן שייברג'ניפר גצינגרהכתיבה הטובה ביותר במיני-סדרה או סדרת אנתולוגיה או סרטלורן לה-פרנק

קישורים חיצוניים




הערות שוליים

קטגוריה:סדרות דרמה אמריקאיות
קטגוריה:סדרות משטרה ופשע
קטגוריה:סדרות ספין-אוף אמריקאיות
קטגוריה:סדרות טלוויזיה של DC קומיקס
קטגוריה:Max: תוכן מקורי
קטגוריה:סדרות טלוויזיה אמריקאיות שעלו לשידור בשנת 2024